वित्त मंत्री जेटली ने स्वीकार किया कि 8 नवंबर को 500 और 1,000 का नोट बंद करने के बाद प्रणाली में नकदी की कमी है। जेटली ने कहा कि रिजर्व बैंक कुछ निश्चित मात्रा में करेंसी जारी कर रहा है, लेकिन इसके साथ साथ डिजिटल लेनदेन भी होना चाहिए। उन्होंने कहा, ‘‘दो-तीन महीने में भारत डिजिटल होकर चलेगा। हम उससे अधिक हासिल कर सकंेगे जो पिछले कई दशकों में हासिल नहीं कर पाए हैं। हम जो हासिल करेंगे, वह एक नया चलन होगा।’’ जेटली ने कहा कि इस नए चलन का दीर्घावधि का लाभ यह होगा कि बैंकिंग प्रणाली में अधिक धन आएगा, बैंकों की अर्थव्यवस्था को समर्थन देने की क्षमता बढ़ेगी और बैंकों के पास कम लागत का कोष उपलब्ध होगा। 10 नवंबर के बाद से बैंकिंग प्रणाली में पुराने 500 और 1,000 के नोटांे में 11.85 लाख करोड़ रपये की जमा राशि आई है। एक अनुमान के अनुसार चलन में मौजूद 14.5 लाख करोड़ रपये में से 86 प्रतिशत 500 और 1,000 के बंद हो चुके नोटों के रूप में था।